લોકભાષામાં નિરંતર પરિવર્તન થતું રહે છે. આથી પ્રાકૃત ભાષા અપભ્રંશના રૂપમાં ફેરવાઈ ગઈ. અપભ્રંશ ભાષામાં પણ જૈનોએ જ સૌથી વધુ સાહિત્યનું સર્જન કર્યું છે. કવિ સ્વયંભૂ, પુષ્પદંત, ધનપાલ વગેરે અપભ્રંશના જૈન મહાકવિઓ છે. જૈનેતર રચિત અપભં્રશ સાહિત્ય વિશેષ જોવા નથી મળતું. અપભં્રશથી ઉત્તર ભારતની પ્રાંતીય ભાષાઓનો વિકાસ થયો. તેરમી સદીથી રાજસ્થાની, ગુજરાતી અને હિન્દીમાં સાહિત્ય મળવા માંડ્યું હતું અને પંદરમી સદી સુધી અપભં્રશનો પ્રભાવ તે રચનાઓમાં જોવા મળે છે. આ ઉપરાંત સિંધી, મરાઠી, બંગાળી વગેરે અન્ય પ્રાંતીય ભાષાઓમાં પણ જૈનોની રચનાઓ જોવા મળે છે.